

**UVOD**

Pučko otvoreno učilište je osnovano 03. 02. 1961. godine kao Narodno sveučilište koje je 21.12.1998. godine  promijenilo naziv u Pučko otvoreno učilište. Osnivač ustanove je Grad Mali Lošinj

Osnivačka prava nad Pučkim otvorenim učilištem ima Grad Mali Lošinj temeljem Odluke o prijenosu osnivačkih prava nad ustanovama kulture Županije Primorsko - goranske   Klasa: 021-06/94-01/53 od 05. svibnja 1994. godine i Odluke o izmjenama Odluke o prijenosu osnivačkih prava nad ustanovama kulture Županije Primorsko-goranske Klasa: 021- 04/95-02/04 od 16. veljače 1995.

Učilište ima naziv pod kojim obavlja svoju djelatnost, posluje i sudjeluje u pravnom prometu..

Sjedište ustanove je u Malom Lošinju, Vladimira Gortana 32. Izdvojeni objekt Pučkog učilišta je Kino dvorana, te prostor bivše glazbene škole, zgrada koja se danas koristi u obrazovne te druge kulturno-društvene aktivnosti što uključuje  ljetnu pozornicu  na adresi Giovanni del Conte 13, Mali Lošinj.

Učilište obavlja svoju djelatnost prema zakonu, osnivačkom aktu, ovome Statutu i drugim općim aktima Učilišta. Temelj djelatnosti zasniva se na Zakonu o pučkim otvorenim učilištima, Zakonu o ustanovama.

Djelatnosti učilišta:

-  osnovnoškolsko obrazovanje odraslih, osnovno umjetničko obrazovanje, sukladno

 Zakonu o osnovnom školstvu;

-  srednjoškolsko obrazovanje odraslih (programi osposobljavanja i usavršavanja)

 sukladno Zakonu o srednjem školstvu;

-  informacijska djelatnost;

        -  ostvarivanje i promicanje multikulture nacionalnih i interkulturnih vrijednosti;

-  organiziranje kazališnih, glazbenih, estradnih, filmskih i drugih kulturno-umjetničkih

 programa vlastite produkcije ili u suradnji s drugim ustanovama;

-  organiziranje i promicanje svih oblika kulturno umjetničkog, društvenog, literarnog i sportskog

 stvaralaštva

-  prikazivanje filmova;

-  informatičko opismenjivanje djece, mladeži i odraslih;

-  poduka stranih jezika;

-  organiziranje tečajeva za turističke vodiče, voditelje i pratitelje;

-  organiziranje tečajeva učenja i sviranja glazbenih instrumenata;

-  tečajevi stjecanja posebnih znanja i vještina;

-  javno informiranje i nakladnička te novinsko-nakladnička djelatnost;

-  najam prostora;

-  izdavačka djelatnost;

-  proizvodnja i trgovina na malo umjetninama, suvenirima, knjigama i rukotvorinama,

-  upravljanje objektima za kulturne potrebe

-  obavljanje ugostiteljske djelatnosti iz skupine barovi, vrsta caffe bar,

         -  ostale zabavne djelatnosti

BILJEŠKE UZ FINANCIJSKE IZVJEŠTAJE ZA IZVJEŠTAJNO RAZDOBLJE

1.1.-31.12.2023.

**Bilješke uz financijski izvještaj PR-RAS za razdoblje od 1.1.-31.12.2023.**

Od **prihoda** značajniju promjenu u odnosu na prethodnu godinu u istom periodu, imamo

na kontu **Tekuće pomoći proračunskim korisnicima iz proračuna koji im nije nadležan 6361** iodnosi se na povećan prihod Ministarstva kulture vezan uz Nacionalni festival Osorske glazbene večeri (nadalje OGV).

**Vlastiti prihodi 6615** bilježe pad, slabija posjećenost kino i kazališnim predstavama što zasigurno rezultira manjem broju kvalitetnih programa zbog nedostatnih sredstava pri planiranju, kao i repriznim predstavama što pokazuje druga predstava 9. dana Teatra Gavran u Malom Lošinju.

I ove godine dobili smo kao i prethodne 6.636.00 € **tekuću donaciju 6631** Erste banke, koja su se utrošila za jedan od programskih koncerata 48. OGV-a.

**Rashodi** na nekim pozicijama imaju nešto značajniju razliku u odnosu na prethodnu godinu pa tako na kontu **službena putovanja 3211** imamo duplo veći trošak, iz razloga što je jedna od uposlenica odlazila na edukacije vezene za računalne aplikacije i module na kojima će raditi u sljedećoj godini, jer Ustanova dobiva još jednog proračunskog korisnika za vođenje računovodstva (Javna vatrogasna postaja Mali Lošinj).

Prelaskom na novog dobavljača ( s HEP elektre d.o.o., na HEP opskrbu d.o.o. ) kao i zbog vladinog paketa mjera za zaštitu građana i gospodarstva od rasta cijena uslijed prehrambene i energetske krize te inflatornih pritisaka, imamo smanjenje troškova i na poziciji **energija 3223** i do 30 %.

Porast troškova imamo na kontu **3224 materijal i dijelovi za tekuće i investicijsko održavanje,** jer smo nastavili s uređivanjem ostalih prostora u zgradi Kina, nastavno na predsezonsko uređivanje vanjske kino kabine i terase.

Prethodne godine smo se dobro opremili **službena radna i zaštitna odjeća i obuća 3227** pa ove godine imamo vidno smanjenu potrošnju na tom kontu.

Na stavci **Usluge tekućeg i investicijskog održavanja 3232** – bilježimo rast troškova budući se radilo na obnovi vanjskih i unutarnjih zidova, stropova, zbog sanacije koju je prouzročilo propuštanja kišnice u krovnom dijelu iznad stepeništa koje vodi na balkon kino dvorane, zatim obnove elektro instalacija koje je prouzročio udar groma, te zamjene stolarije na glavnoj projekcijskoj dvorani isključivo zbog dotrajalosti.

Na kontu **3233 usluge promidžbe i informiranja** nismo imali troškova, za razliku od prethodne godine kad je Ustanova raspisivala redovni natječaj za izbor i imenovanje ravnatelja Ustanove u dvoma glasilima.

Radi novog načina obračuna **Komunalne usluge 3234** također bilježimo znatno smanjenje troškova.

 Na poziciji **intelektualne i osobne usluge 3237** – troškovi su nešto veći obzirom da je realiziran program/projekt „Likovna kolonija“, kojeg prethodne godine nije bilo.

Bilježi se povećanje troškova isplate autorskih honorara domaćim i stranim umjetnicima, koji su nastupili na OGV-u, ali smo zato imali manje isplate troškove prijevoza i noćenja istima, što nam smanjuje **ostale usluge 3239** u odnosu na prethodnu godinu. Razlog tomu je promjena umjetničkog ravnatelja festivala te sam koncept troškovnika, koji se uvelike razlikuje od prethodnog postava vođenja festivala.

U odnosu na prethodnu godinu dolazi do poskupljenja troškova **zdravstvenih 3236 i računalnih usluge 3238,** ali to sad već spada u redovno poskupljenje većine roba i usluga u razdoblju nekontrolirane i uzastopne inflacije.

Nije bilo većih potreba za sazivanjem Upravnog vijeća Ustanove, čime je i na kontu **3291 naknade za rad predstavničkih i izvršnih tijela, povjerenstava i sl.** utrošen je manji iznos, što vuče za sobom količinu isplata naknada članovima vijeća.

Što se tiče ulaganja za nabavu nefinancijske imovine - ove godine je kupljeno manje računalne opreme, a nešto više se uložilo u opremu za kino **4222 ostala komunikacijska oprema** (audio-vizualna). Isto tako kupljena je jedna nova klima i vatrogasni aparat te novi računalni programi, kao i zamjenske verzije starih programa.

**Bilješke uz financijski izvještaj BILANCA za razdoblje 01.01.-31.12.2023.**

Nakon obračunate amortizacije i ispravka vrijednosti imovine na 31.12.2023. godine, vrijednost nefinancijske imovine iznosi 161.285,19 €, što je nešto sitno manje nego prethodne godine.

Iznos od 170,80 € odnosi se na potraživanja od HZZO, refundaciju bolovanja, a obveze za zaposlene i materijalne rashode iznosi 14.864,26 €.

U godišnjem financijskom izvještaju za razdoblje 01.01.-31.12.2023. POU Mali Lošinj poslovalo je s manjkom prihoda i primitaka za pokriće u sljedećem razdoblju od 8.841,72 € (tzv. metodološki manjak).

**Bilješke uz financijski izvještaj RAS-funkcijski za razdoblje 01.01.-31.12.2023.**

Ove godine u usporedbi s prošlom imali smo više utrošenih sredstava za nacionalni festival OGV pa su tako u odnosu na prethodnu godinu, uz nova poskupljenja, opet rashodi u porastu.

**Bilješke uz financijski izvještaj P-VRIO za razdoblje 01.01.-31.12.2023.**

U godišnjem obrascu P-VRIO za razdoblje od 01.01.-31.12.2023. POU Mali Lošinj bilježi promjene u obujmu nefinancijske imovine - smanjenje - AOP 018 u iznosu od 196,79 €, a odnosi se na likvidaciju UPS baterije i mobilnog uređaja, po dijagnostici servisera i zapisniku komisije, te Odluci ravnateljice o dotrajalosti osnovnog sredstva i dozvoli za likvidaciju. Sredstva su likvidirana dobivanjem potvrde poduzeća „Infonodus d.o.o.“ i „Komunalne usluge Cres Lošinj d.o.o.“ o preuzimanju i zbrinjavanju otpada, u 2023. godini.

**Bilješke uz IZVJEŠTAJ O OBVEZAMA za razdoblje 01.01.-31.12.2023.**

Nema dospjelih obveza na dan 31.12.2023., a nedospjele obveze odnose se na plaću za 12. mjesec i dio režijskih troškova čiji su računi zaprimljeni u siječnju 2024. godine.

U Malom Lošinju, 30. siječnja 2024.

Bilješke sastavile:

Voditeljica računovodstva: Ravnateljica:

Forida Nurul, dipl.oecc. Martina Lipovac, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_